turjo4nis/wikipedia-bn-dump-20250701 huggingface dataset:
সুমতি শ্রীনিবাস

সুমতি শ্রীনিবাস হলেন একজন সামাজিক উদ্যোক্তা এবং তিনি একজন অনুপ্রেরণামূলক বক্তা হিসেবে সর্বাধিক পরিচিত। তিনি দ্য টুইলাইট গ্রুপ-এর সিইও এবং প্রতিষ্ঠাতা, এটি একাধিক বিভাগ বিশিষ্ট একটি মিডিয়া হাউস। তিনি সোলমেটস ফাউণ্ডেশন নামক একটি এনজিওর ব্যবস্থাপনা ট্রাস্টি, টুইলাইট ক্রিয়েশনস ইভেন্ট ম্যানেজমেন্ট কোম্পানির প্রতিষ্ঠাতা, মহিলাদের জন্য একটি রিয়েলিটি শো - মিসেস হোম মেকার- এর প্রযোজক, ইডব্লিউসি বা এলিট উইমেন ক্লাব নামক একটি ব্যবসায়িক নেটওয়ার্কিং ফোরামের প্রতিষ্ঠাতা এবং উই সাময়িকী ও ক্লাব এলিট সাময়িকীর প্রকাশক, প্রধান সম্পাদক।

সামাজিক সম্পৃক্ততা 
সুমতি শ্রীনিবাস ২০১৩ সালে প্রতিষ্ঠিত এনজিও সোলমেটস ফাউণ্ডেশন-এর ব্যবস্থাপনা ট্রাস্টি।

উই পত্রিকা 
উইমেন এক্সক্লুসিভ সাময়িকী হল ১৫ বছরের পুরনো ভারতীয় পত্রিকা, যেখানে ফ্যাশন, সিনেমা, সম্পর্ক এবং সমাজে ছাপ রেখে যাওয়া কৃতিত্বপূর্ণ ব্যক্তিত্ব সহ বিভিন্ন বিষয় নিয়ে নিবন্ধ প্রকাশিত হয়েছে।

উইমেন এক্সক্লুসিভ সাময়িকীর বৃহৎ সম্পত্তির মধ্যে রয়েছে উই পুরস্কার।

পুরস্কার 

 রেইন ড্রপস সাধনাই পেঙ্গল
 বর্ষসেরা তামিল ব্যবসায়ী নারী (যুক্তরাজ্য)

তথ্যসূত্র 

২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী ব্যবসায়ী
তামিলনাড়ুর নারী ব্যবসায়ী
ভারতীয় প্রকাশক (ব্যক্তি)
ভারতীয় প্রধান নির্বাহী
ভারতীয় নারী প্রধান নির্বাহী
জীবিত ব্যক্তি
জন্মের বছর অনুপস্থিত (জীবিত ব্যক্তি)
আগা খান ফাউন্ডেশন

আগা খান ফাউন্ডেশন ( AKF ) একটি বেসরকারি, অলাভজনক আন্তর্জাতিক উন্নয়ন সংস্থা।   ১৯৬৭ সালে   শাহ করিম আল হুসেইনি, আগা খান চতুর্থ, এটি প্রতিষ্ঠা করেছিলেন। তিনি শিয়া ইসমাইলি মুসলমানদের ৪৯তম বংশগত ইমাম ছিলেন।  একেএফ দক্ষিণ ও মধ্য এশিয়া, পূর্ব ও পশ্চিম আফ্রিকা এবং মধ্যপ্রাচ্যের সবচেয়ে দরিদ্র অঞ্চলগুলিতে দারিদ্র্য, ক্ষুধা, নিরক্ষরতা এবং অসুস্থতার সমস্যার দীর্ঘমেয়াদি সমাধান প্রদানের লক্ষ্য নিয়ে কাজ করে। এটি পাহাড়ি, উপকূলীয় এবং সম্পদহীন গ্রামীণ এলাকাগুলোর  প্রয়োজনের প্রতি বিশেষ গুরুত্ব দেওয়া হয়। ফাউন্ডেশনের কাজ আগা খান ডেভেলপমেন্ট নেটওয়ার্কের (একেডিএন) অন্যান্য সংস্থাগুলোর সাথে সমন্বয় করা হয়ে থাকে। এই সংস্থাগুলো পরিবেশ, সংস্কৃতি, ক্ষুদ্রঋণ, স্বাস্থ্য, শিক্ষা, স্থাপত্য ও গ্রামীণ উন্নয়নের ক্ষেত্রে কাজ করে। একেএফ স্থানীয়, জাতীয় এবং আন্তর্জাতিক অংশীদারদের সাথে কাজে সহযোগিতা করে। এটি ১৪টি দেশে বিভিন্ন উন্নয়নমূলক কর্মসূচি বাস্তবায়ন করছে। এসব দেশে জীবনের টেকসই উন্নতি আনতে কাজ করে। ফাউন্ডেশনের প্রধান কার্যালয় সুইজারল্যান্ডের জেনেভায় অবস্থিত।

কার্যক্ষেত্র 
ফাউন্ডেশনের সাতটি ক্ষেত্র রয়েছে যার মধ্যে রয়েছে: শৈশবকালীন বিকাশ, শিক্ষা, স্বাস্থ্য  এবং পুষ্টি, কৃষি ও খাদ্য নিরাপত্তা, নাগরিক সমাজ, কাজ ও উদ্যোগ এবং জলবায়ু স্থিতিস্থাপকতা। জটিল সমস্যার জন্য উদ্ভাবনী পদ্ধতি খুঁজে বের করার চেষ্টা করে। বিভিন্ন অঞ্চলের পরিস্থিতির সাথে খাপ খাইয়ে নেওয়া যায় এবং পুনরায় প্রয়োগ করে সমস্যার সমাধান করে থাকে। 

এছাড়াও ফাউন্ডেশন মানব সম্পদ উন্নয়ন, সম্প্রদায়ের অংশগ্রহণ এবং লিঙ্গ ও উন্নয়নের মতো আন্তঃসম্পর্কিত বিষয়গুলির প্রতি মনোযোগ দেয়।

তহবিল 
আগা খান ফাউন্ডেশনকে প্রশাসনের জন্য নিয়মিত তহবিল প্রদান করে এবং তার দান তহবিলে অবদান রাখে। জাতিসংঘ, গ্লোবাল অ্যাফেয়ার্স কানাডা, ইউএসএইড, যুক্তরাজ্যের এফসিডিও, জার্মান ফেডারেল ফরেন অফিস, এজেন্সি ফ্রাঁসেস ডি ডেভেলপমেন্ট এবং অন্যান্যদের সহ সরকারী, প্রাতিষ্ঠানিক এবং বেসরকারি খাতের অংশীদারদের কাছ থেকে অনুদান অর্থায়নের উল্লেখযোগ্য উৎস। ইসমাঈলি সম্প্রদায়ও আর্থিক সম্পদ, স্বেচ্ছাসেবক, সময় এবং পেশাদার পরিষেবার মাধ্যমে অবদান রাখে।

পুরস্কার এবং স্বীকৃতি 
অন্যদের মধ্যে তাদের কাজের স্বীকৃতি হিসাবে, ফাউন্ডেশন ২০০৫ সালে গ্লোবাল ডেভেলপমেন্ট নেটওয়ার্ক থেকে আগা খান রুরাল সাপোর্ট প্রোগ্রাম (একেআরএসপি)-এর জন্য সবচেয়ে উদ্ভাবনী উন্নয়ন প্রকল্পের পুরস্কার পায়। একেআরএসপি সফলভাবে পাকিস্তানে গ্রামীণ সহায়তা কর্মসূচি নেটওয়ার্ক গঠনের জন্য অনুকরণীয় প্রকল্প হিসেবে ব্যবহৃত হয়েছে।

ভৌগোলিক পরিধি 
আগা খান ফাউন্ডেশনের বিশ্বব্যাপী ১৭টি দেশে  এর কার্যক্রম রয়েছে।  এর মধ্যে বর্তমানে ১৪টি দেশে কর্মসূচি বাস্তবায়ন করছে। যার মধ্যে রয়েছে: পূর্ব আফ্রিকা (কেনিয়া, মাদাগাস্কার, মোজাম্বিক, তানজানিয়া এবং উগান্ডা); মধ্য ও দক্ষিণ এশিয়া (আফগানিস্তান, ভারত, কিরগিজ প্রজাতন্ত্র, পাকিস্তান এবং তাজিকিস্তান); মধ্যপ্রাচ্য (মিশর এবং সিরিয়া); এবং ইউরোপ (পর্তুগাল)। ফাউন্ডেশনের তহবিল সংগ্রহ এবং প্রযুক্তিগত সহায়তা অফিস কানাডা, সুইজারল্যান্ড, যুক্তরাজ্য এবং মার্কিন যুক্তরাষ্ট্রে রয়েছে।

তথ্যসূত্র

উৎস 

 এ কে এফ এবং এ কে ডি এন: উন্নয়নের একটি ধারাবাহিকতা

বহিঃসংযোগ 

 

গ্রামীণ জনগোষ্ঠীর উন্নয়ন
পূজা সরোজ

পূজা সরোজ একজন ভারতীয় রাজনীতিবিদ। তিনি আজমগড়ের মেহনগর বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য হিসেবে দায়িত্ব পালন করছেন। তিনি সমাজবাদী পার্টির সদস্য।

জীবনের প্রথমার্ধ 
পূজা সরোজ উত্তরপ্রদেশের বারাণসীতে ১৯৯০ সালের ২ নভেম্বর ঘনশ্যামের একটি হিন্দু পরিবারে জন্মগ্রহণ করেন। তিনি ৮ ফেব্রুয়ারী ২০১৫ তারিখে রাজীব কুমারকে বিয়ে করেন এবং তাদের একটি সন্তান রয়েছে।

শিক্ষা 
পূজা সরোজ ২০১৪ সালে বারাণসীর বেনারস হিন্দু বিশ্ববিদ্যালয় থেকে স্নাতকোত্তর ডিগ্রি অর্জন করেন।

পদসমূহ

আরো দেখুন 

 ১৮তম উত্তরপ্রদেশ বিধানসভা
 লালগঞ্জ বিধানসভা কেন্দ্র
 উত্তরপ্রদেশ বিধানসভা

তথ্যসূত্র 

উত্তরপ্রদেশ বিধানসভার নারী সদস্য
উত্তরপ্রদেশের সমাজবাদী পার্টির রাজনীতিবিদ
আজমগড়ের ব্যক্তি
উত্তরপ্রদেশ বিধানসভার সদস্য ২০২২-২০২৭
২১শ শতাব্দীর ভারতীয় নারী রাজনীতিবিদ
জীবিত ব্যক্তি
১৯৯০-এ জন্ম
লীনা তেওয়ারি (ব্যবসায়ী)

লীনা গান্ধী তেওয়ারি (জন্ম ১৯৫৬ / ১৯৫৭) একজন ভারতীয় ব্যবসায়ী এবং লেখিকা। তিনি মুম্বাই ভিত্তিক একটি বহুজাতিক ওষুধ ও জৈবপ্রযুক্তি কোম্পানি, ইউএসভি প্রাইভেট লিমিটেড-এর চেয়ারপারসন। ১৯৬১ সালে ইউএসভি প্রতিষ্ঠা করেছিলেন তাঁর ঠাকুরদা বিঠল বালকৃষ্ণ গান্ধী। ২.৬ বিলিয়ন মার্কিন ডলারের মোট সম্পদের অধিকারী, লীনা তেওয়ারি ভারতীয়দের মধ্যে একজন ধনী এবং প্রায়শই ফোর্বস পত্রিকার তালিকায় স্থান পান। কোম্পানিটি ডায়াবেটিস এবং কার্ডিওভাসকুলার ওষুধের পাশাপাশি বায়োসিমিলার ওষুধ, ইনজেকশনযোগ্য ওষুধ এবং সক্রিয় ওষুধ উপাদানগুলিতে বিশেষজ্ঞ।

লীনা তেওয়ারি তাঁর বি.কম করেছেন মুম্বাই বিশ্ববিদ্যালয় থেকে এবং বোস্টন বিশ্ববিদ্যালয় থেকে তিনি ব্যবসায় প্রশাসনে স্নাতকোত্তর করেছেন। তিনি তাঁদের কোম্পানির ব্যবস্থাপনা পরিচালক প্রশান্তকে বিবাহ করেছেন। তিনি মানবিক কাজের সাথেও জড়িত এবং ডঃ সুশীলা গান্ধী সেন্টার ফর আণ্ডারপ্রিভিলেজড উইমেনকে সমর্থন করেন। সেখানে মেয়েদের একাডেমিক নির্দেশনা, নৃত্য এবং কম্পিউটার বিষয়ে পরামর্শ দেওয়া হয়। ২০১৩ সালে, লীনা তেওয়ারি তাঁর ঠাকুরদা বিঠল গান্ধীর জীবনীমূলক বই বিয়ণ্ড পাইপস অ্যাণ্ড ড্রিমস লিখেছিলেন।

 দানের জন্য তিনি হুরুন ইণ্ডিয়া দানশীলতার তালিকা ২০১৯-এ ২৩ নম্বর স্থানে ছিলেন। এবং হুরুন রিপোর্ট ইণ্ডিয়া দানশীলতার তালিকা ২০১৯ অনুসারে ২০১৯ সালের নারী দানশীলদের তালিকায় তিনি #৩ স্থান অধিকার করেছেন।

তথ্যসূত্র

বহিঃসংযোগ 

 ইউএসভি প্রাইভেট লিমিটেডে লীনা তেওয়ারি

১৯৫০-এর দশকে জন্ম
মুম্বই বিশ্ববিদ্যালয়ের প্রাক্তন শিক্ষার্থী
মহারাষ্ট্রের নারী ব্যবসায়ী
২০শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় ব্যবসায়ী
নারী শতকোটিপতি
মুম্বইয়ের ব্যবসায়ী
জীবিত ব্যক্তি
ভারতীয় শতকোটিপতি
লেমোইনের অনুমান

সংখ্যা তত্ত্বে, লেমোইনের অনুমান, (এমিল লেমোইনের নামানুসারে), যা লেভির অনুমান হিসাবেও পরিচিত, (হাইম্যান লেভির নামানুসারে) বলে যে,  এর চেয়ে বড় সমস্ত বিজোড় পূর্ণসংখ্যাকে একটি বিজোড় মৌলিক সংখ্যা এবং একটি জোড় সেমিপ্রাইমের যোগফল হিসাবে উপস্থাপন করা সম্ভব।

ইতিহাস

১৮৯৫ সালে এমিল লেমোইন এই অনুমানটি করেছিলেন, কিন্তু ম্যাথওয়ার্ল্ড ভুল করে হাইম্যান লেভির কথা উল্লেখ করেছিল যিনি ১৯৬০-এর দশকে এটি নিয়ে চিন্তাভাবনা করেছিলেন।

২০০৮ সালে সান কর্তৃক একই রকম অনুমানে বলা হয়েছে যে -এর চেয়ে বড় সমস্ত বিজোড় পূর্ণসংখ্যাকে একটি মৌলিক সংখ্যার সাথে দুটি পরপর ধনাত্মক পূর্ণসংখ্যার  গুণফল সমষ্টি আকারে প্রকাশ করা যেতে পারে, অর্থাৎ  আকারে উপস্থাপন সম্ভব।

বিবৃতি
সকল স্বাভাবিক সংখ্যা  এর জন্য  যেখানে  এবং  মৌলিক সংখ্যা (ভিন্ন ভিন্ন মান হতে হবে তা বাধ্যতামূলক নয়)। লেমোইনের অনুমান গোল্ডবাখের দুর্বল অনুমানের অনুরূপ, কিন্তু শক্তিশালী।

উদাহরণ 
উদাহরণস্বরূপ, বিজোড় পূর্ণসংখ্যা  কে একটি মৌলিক সংখ্যা এবং একটি সেমিপ্রাইমের যোগফল হিসেবে চারটি ভিন্ন উপায়ে প্রকাশ করা যেতে পারে:

ফলাফল
ম্যাথওয়ার্ল্ডের মতে, করবিট কর্তৃক  পর্যন্ত অনুমানটি যাচাইকৃত! ২০১৯ সালের জুনে একটি ব্লগ পোস্টে   পর্যন্ত অনুমান যাচাই করার দাবি করা হয়েছে।

২০১৭ সালে আগামা এবং জেনসেল একটি প্রমাণ দাবি করেছিলেন, কিন্তু পরে এটি ত্রুটিপূর্ণ বলে প্রমাণিত হয়েছিল।

টীকা

তথ্যসূত্র
 Emile Lemoine, L'intermédiare des mathématiciens, 1 (1894), 179; ibid 3 (1896), 151.
 H. Levy, "On Goldbach's Conjecture", Math. Gaz. 47 (1963): 274
 L. Hodges, "A lesser-known Goldbach conjecture", Math. Mag., 66 (1993): 45–47. . 
 John O. Kiltinen and Peter B. Young, "Goldbach, Lemoine, and a Know/Don't Know Problem", Mathematics Magazine, 58(4) (Sep., 1985), pp. 195–203. . 
 Richard K. Guy, Unsolved Problems in Number Theory New York: Springer-Verlag 2004: C1

সংখ্যাতত্ত্বের অমীমাংসিত সমস্যা
এল সালভাদোরে ইসলাম

এল সালভাদরে খ্রিস্টান ধর্মের লোকেরা বেশি বসবাস করে। এখানে ইসলাম ধর্মের অনুসারীদের সংখ্যা কম। দেশের সংবিধান ধর্মনিরপেক্ষ হওয়ায় মুসলমানরা ধর্ম প্রচার করতে তেমন সমস্যায় পড়ে না। তারা মসজিদও তৈরি করতে পারে।

এল সালভাদোরে একটি ছোট মুসলিম সম্প্রদায় রয়েছে। মুসলিমদের বেশিরভাগই ইয়েমেনি আরব বংশোদ্ভূত। তবে এখানকার বসবাসরত ফিলিস্তিনি আরবদের অধিকাংশ লোক খ্রিস্টান ধর্ম পালন করে। ধারণা করা হয়, এখানে ১,০০০ থেকে ১,৫০০ মুসলিম আছে। কিন্তু এ সংখ্যা ১৮,০০০ পর্যন্ত হতে পারে।

শিয়া সম্প্রদায় দ্বারা পরিচালিত একটি ইসলামি সাংস্কৃতিক সমিতি আছে। এর নাম ফাতিমা আয-জাহরা । তারা মধ্য আমেরিকার প্রথম ইসলামী ম্যাগাজিন রেভিস্তা বিবলিওতেকা ইসলামিকা  প্রকাশ করে। এছাড়া দেশে ইসলামিক সংস্কৃতি ছড়ানোর জন্য প্রথম ও একমাত্র ইসলামিক গ্রন্থাগার তৈরি করেছে। দেশে আহমদীয়া মুসলিম সম্প্রদায়ও রয়েছে।

পটভূমি

বিংশ শতাব্দীর অভিবাসন 
২০শ শতাব্দীর শুরুতে আরব দেশগুলি ( সিরিয়া, লেবানন এবং ফিলিস্তিন ) থেকে থেকে পরিবারগুলো এখানে আসে। তবে এই মধ্যপ্রাচ্যের অভিবাসীদের অধিকাংশই খ্রিস্টান ছিলেন। মুসলিম পরিবারের সংখ্যা খুবই কম ছিল। তাদের সম্পর্কে খুব কম বা কিছুই নথিভুক্ত করা হয়নি।

কেন্দ্র 
১৯৯৪ সালে  এল সালভাদোরে প্রথম ইসলামী কেন্দ্র উদ্বোধন করা হয়। এর নাম সেন্ট্রো ইসলামিকো আরব সালভাদোরেনো  রাখা হয়। এটি রাজধানী সান সালভাদোরে সালভাদোরান নাগরিক এবং ফিলিস্তিনি বংশোদ্ভূত কিছু ব্যক্তি মিলে প্রতিষ্ঠিত করেছিল। ২০০৪ সালে, শিয়ারা রাজধানীতে দ্বিতীয় মসজিদ উদ্বোধন করে। তারা ফাতিমা আয-জাহরা  নামে মসজিদটি নির্মাণ করে। ইসলামী নবী মুহাম্মদের প্রথম স্ত্রী খাদিজার কন্যা ফাতিমার সম্মানে এ নাম রাখা হয়েছিল। তারা ইন্টারনেটের মাধ্যমে ইসলামী সাহিত্য ছড়িয়ে দিতে শুরু করে। দেশের প্রথম ইসলামী ওয়েবসাইট তারাই উদ্বোধন করে। এখানে একটি ত্রৈমাসিক পত্রিকা প্রকাশ করা হয় এবং বর্তমানে ১০০ টিরও বেশি ডিজিটাল ইসলামী বই রয়েছে।  ২০০৭ সালে, সান সালভাদরে দার-ইব্রাহিম মসজিদ নামে একটি তৃতীয় মসজিদ উদ্বোধন করা হয়।

ইসলামি কেন্দ্রগুলোতে জুমার নামাজ পড়ানো হয়। এছাড়া ইসলামি সাহিত্য সম্পর্কিত বই, দান-খয়রাত, এবং অনলাইনে ইসলাম প্রচার করে। তারা দেশের বিভিন্ন ধর্মীয় ও সাংস্কৃতিক প্রতিষ্ঠানে ইসলাম সম্পর্কিত তথ্যসামগ্রী দান করে। ফাতিমাহ আয-যাহরা কেন্দ্র ইসলামের শিক্ষা ও ইতিহাসের ক্লাস করানো হয়। এই ক্লাসগুলো সাধারণ জনগণের জন্য উন্মুক্ত। শুধু ধর্ম নয়,বিদেশি ভাষার কোর্স এবং প্রাপ্তবয়স্কদের সাক্ষরতা উন্নতির জন্য পড়ালেখার ব্যবস্থা আছে।

মসজিদ 
 দার-ইব্রাহিম মসজিদ

তথ্যসূত্র 

এল সালভাদোরে ইসলাম
দেশ অনুযায়ী ইসলাম
উত্তর আমেরিকায় ইসলাম
তানজানিয়ায় ইসলাম

তানজানিয়া একটি খ্রিস্টান সংখ্যাগরিষ্ঠ দেশ। এখানে ইসলাম দেশটির বৃহত্তম সংখ্যালঘু ধর্ম। পিউ রিসার্চ সেন্টারের ২০২০ সালের হিসাব অনুসারে, মোট জনসংখ্যার ৩৪.১% মুসলমান। এই ধর্মটি সোয়াহিলি উপকূলে আগত বণিকদের মাধ্যমে  এসেছিল। কারণ এটি মুসলিমদের দ্বারা নিয়ন্ত্রিত একটি বৃহত্তর সামুদ্রিক বাণিজ্য নেটওয়ার্কের সাথে যুক্ত হয়ে পড়েছিল। এর ফলে স্থানীয়দের ধর্মান্তরিত হওয়া এবং বিদেশি মুসলিমদের সাথে একীভূত হওয়ার ঘটনা ঘটে। ফলে শেষ পর্যন্ত এই অঞ্চলে বেশ কয়েকটি সরকারিভাবে মুসলিম রাজনৈতিক দল গঠনের সুযোগ পায়। অ্যাসোসিয়েশন অফ রিলিজিয়ন ডেটা আর্কাইভস (এআরডিএ) অনুসারে, ২০২০ সালের হিসাব অনুযায়ী, জনসংখ্যার ৫৫.৩% খ্রিস্টান, ৩১.৫% মুসলিম, ১১.৩% ঐতিহ্যবাহী ধর্ম পালন করে। দেশটিতে জনসংখ্যার ১.৯% ধর্মবিশ্বাসী নয় অথবা অন্য ধর্মের অনুসারী রয়েছে। এআরডিএ-এর অনুমান অনুযায়ী, ২০২০ সালে তানজানিয়ার বেশিরভাগ মুসলিম সুন্নি।  অল্প সংখ্যাক শিয়া সংখ্যালঘু এ দেশে বসবাস করে থাকে।

মুসলিমরা উপকূলীয় এলাকায় বেশি থাকে। শহরে এবং পুরোনো বাণিজ্য রাস্তার কাছেও মুসলিম আছে। জাঞ্জিবার দ্বীপপুঞ্জের ৯৯% এরও বেশি জনসংখ্যা মুসলিম। তানজানিয়ায় সুন্নি মুসলিমরা বেশি বসবাস করে।  এছাড়াও উল্লেখযোগ্য সংখ্যক শিয়া এবং আহমদীয়া সংখ্যালঘু মুসলিম আছে। ২০০৮ এবং ২০০৯ সালে পরিচালিত পিউ রিসার্চ সেন্টারের গবেষণা অনুসারে, তানজানিয়ার মুসলিম জনসংখ্যার ৪০% সুন্নি, ২০% শিয়া এবং ১৫% আহমদী হিসেবে নিজেদের পরিচয় দেয়। এছাড়াও ইবাদি অনুসারীদের একটি ছোট অংশ এবং অসাম্প্রদায়িক মুসলিমরাও রয়েছে। বেশিরভাগ শিয়া এশিয়ান/ভারতীয় বংশোদ্ভূত। কিছু আহমদিয়াও দক্ষিণ এশিয়া বংশোদ্ভূত এ দেশে বসবাস করে।

ইতিহাস 

তাঞ্জানিয়ার আফ্রিকান গ্রেট লেক অঞ্চলে শাঙ্গা মসজিদের প্রতিষ্ঠার সময় ইসলামের প্রথম প্রমাণ পাওয়া যায়। মসজিদটি পেট দ্বীপে অবস্থিত। সেখানে ৮৩০ খ্রিস্টাব্দের সোনা, রূপা এবং তামার মুদ্রার সন্ধান পাওয়া যায়। সবচেয়ে পুরানো মসজিদ হলো কিজিমকাজি মসজিদ। মসজিদটি ১১শ অথবা ১২শ শতাব্দীতে প্রতিষ্ঠিত হয়েছিল।

ইসলামের রাজনৈতিক ইতিহাস শুরু হয় ১০ম শতাব্দীতে। পারস্য রাজপুত্র আলি ইবনে আল-হাসান শিরাজি কিলওয়া এখানে সালতানাত শাসন শুরু করেন। পূর্ব আফ্রিকার উপকূল বরাবর বাণিজ্য কার্যক্রমের মাধ্যমে ইসলাম ছড়ায়। ১৬শ শতাব্দীর মধ্যে এই অঞ্চলে ইসলাম দৃঢ়ভাবে প্রতিষ্ঠিত হয়ে যায়।

১৯শ শতাব্দীতে তাঞ্জানিয়ার অভ্যন্তরীণ অঞ্চলের সাথে সোয়াহিলি উপকূলের মধ্যে বাণিজ্যিক যোগাযোগ বৃদ্ধি পায়। ফলে সোয়াহিলি সংস্কৃতি এবং ধর্মের প্রভাবকে আরও শক্তিশালী করে তোলে। বাণিজ্যের গুরুত্ব সত্ত্বেও, ইসলামের বিস্তার মূলত সুফি তরিকা, উপকূল থেকে ফিরে আসা মুসলিম এবং উপনিবেশিক সময়ে মুসলিম ধর্মীয় নেতাদের মাধ্যমে ঘটেছিল।

১৯শ এবং ২০শ শতাব্দীতে কাদিরিয়া এবং শাধিলিয়া মত সুফি তরিকাগুলি বিস্তার লাভ করে এবং ইসলামের শক্তিশালী উপস্থিতি তৈরি হয়। ২০শ শতাব্দীর মাঝামাঝি তানজানিয়ার স্বাধীনতা সংগ্রামে মুসলিমরা সমর্থন দেয়।

তথ্যসূত্র 

দেশ অনুযায়ী ইসলাম
তানজানিয়ায় ইসলাম
আফ্রিকায় ইসলাম
বিজয়শান্তি টংব্রাম

বিজয়শান্তি টংব্রাম (জন্ম ১৯৯৩) হলেন মণিপুরের একজন ভারতীয় মহিলা উদ্যোক্তা। তিনি ছোট মাফলার এবং উত্তরীয় তৈরিতে পদ্ম সিল্ক ব্যবহার করেন।  তাঁর প্রচেষ্টা ভারতের প্রধানমন্ত্রী নরেন্দ্র মোদী এবং মণিপুরের মুখ্যমন্ত্রী এন. বীরেন সিং সহ অনেকের দৃষ্টি আকর্ষণ করেছে।  তিনি পদ্মের ঔষধি গুণাবলী নিয়েও গবেষণা চালিয়ে যাচ্ছেন। একটি শিল্প প্রশিক্ষণ কর্মসূচিতে কিছু জ্ঞান অর্জনের পর, তিনি সফলভাবে সুগন্ধি পদ্ম চা আবিষ্কার করেন। ২০১৮ সালে, ব্যবসা গড়ে তোলার সংগ্রামের মধ্যে এক পারিবারিক বন্ধুর পরামর্শ তাঁর জীবন বদলে দেয়। তাঁর বাবার এক বন্ধু তাঁকে জানিয়েছিলেন যে কিভাবে মায়ানমারের কৃষকরা হ্রদে ফুটে থাকা পদ্মের কাণ্ড থেকে বুননের জন্য সুতো তৈরি করে।

প্রারম্ভিক জীবন 
তিনি ১৯৯৩ সালে উত্তর-পূর্ব ভারতের মণিপুর রাজ্যের বিষ্ণুপুর জেলার থাঙ্গা টংব্রাম গ্রামে জন্মগ্রহণ করেন। তাঁর বাবা জয় কুমার টংব্রাম মণিপুর জেলার মৎস্য বিভাগে একজন ফিল্ড অ্যাসিস্ট্যান্ট এবং তাঁর মা চানাহাল টংব্রাম। বিজয়শান্তি ২০১৪ সালে ইম্ফলের জিপি মহিলা কলেজ থেকে উদ্ভিদবিদ্যায় সম্মানসহ স্নাতক ডিগ্রি অর্জন করেন।

যাত্রা 
২০১৪ সালে স্নাতক শেষ করার পর, বিজয়শান্তি তাঁর এলাকায় কৃষি পর্যটন প্রতিষ্ঠার প্রাথমিক পরিকল্পনা করেছিলেন। তবে, সম্পদের অভাবে, তার পরিকল্পনাগুলি বেশি দূর যেতে পারেনি। তবুও, পদ্মের ঔষধি গুণাবলী নিয়ে তাঁর পরীক্ষা-নিরীক্ষা অব্যাহত ছিল। পরে, ২০১৯ সালের মে মাসে, তাঁর এলাকার মুষ্টিমেয় কয়েকজন মহিলার সহায়তায়, তিনি পদ্মের কাণ্ড থেকে সুতো কাটতে এবং নেকটাই ও মাফলার বুনতে শুরু করেন। পরবর্তীতে তিনি সানাজিং সানা থাম্বল নামে একটি উদ্যোগ প্রতিষ্ঠা করেন, যেখানে তিনি সহ ১০ জন মহিলা রয়েছেন। তাঁদের প্রতিষ্ঠানটি সম্প্রতি স্টার্ট-আপ মণিপুরের জন্য নির্বাচিত হয়েছে।

তথ্যসূত্র 

জীবিত ব্যক্তি
১৯৯৩-এ জন্ম
মণিপুরের ব্যক্তি
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী ব্যবসায়ী
কানা রাজার সুড়ঙ্গ

কানা রাজার সুড়ঙ্গ (স্থানীভাবে আঁধার মানিক নামেও পরিচিত) বাংলাদেশের দক্ষিণ চট্টগ্রাম একটি প্রাচীনতম গুহা যা কক্সবাজারের রামু উপজেলাতে অবস্থিত এবং এটি বর্তমানে সরকারি প্রত্নতাত্ত্বিক বিভাগে তালিকাভুক্ত।

অবস্থান 
বাংলাদেশের কক্সবাজারের রামু উপজেলার কাউয়ারখোপ ইউনিয়ন এর উখিয়ার ঘোনা নামক পাহাড়ে এই সুড়ঙ্গের অবস্থান। এটি কক্সবাজার শহর হইতে ২৫ কিলোমিটার এবং উখিয়া থেকে ১৩ কিলোমিটার দূরে অবস্থিত।

ইতিহাস
ঠিক কখন কাদের দ্বারা কিভাবে এই গুহাটি খনন করা হয়েছিল তার প্রমাণ এখনো ইতিহাসবিদদের কাছে অনুপস্থিত। তবে কিছু ইতিহাসবিদ মনে করেন এটি ১৭৮৪ সালে আরাকান বার্মা সম্রাজ্য কর্তৃক দখলে নেওয়ার আরাকানের এক আমাত্য সিন পিয়ান আরাকানের স্বাধীনতার জন্য বিদ্রোহ ঘোষণা করেছিলেন, এটিকে তিনি গোপন ঘাটি হিসেবে ব্যবহার করতেন। তার নেতৃত্বে গড়ে উঠা বাহিনীর দ্বারা তিনি কয়েকবার আরাকান রাজ্যের রাজধানী ছাড়া অন্যান্য এলাকা নিজ অধিকারে নিতে সক্ষম হলেও শেষপর্যন্ত তাকে পালিয়ে আসতে হয়েছিল। এসময় তিনি 'কক্সবাজার-টেকনাফের' পাহাড়ি এলাকাতে আত্মগোপন করে থাকতেন। ব্রিটিশ ঐতিহাসিক জি. ই হারভের লেখা “হিস্ট্রি অব বার্মা” বইয়ে দেখা যায়, 'সিন পিয়ান' ১৮১৫ সালে আত্মগোপনে থাকা অবস্থায় অসুস্থতায় কক্সবাজারের পাহাড়ি এলাকাই মারা যান।

এ গুহাটি সর্বপ্রথম ১৯৬০ খ্রিস্টাব্দে রাশিয়ান তাল-গ্যাস অনুসন্ধানী দলের মাধ্যমে আবিস্কৃত হয়েছিল। তবে গুহাটি সরকারের নজরে এসেছিল ২০১৮ সালের শেষের দিকে, তখন থেকে এটি 'কানা রাজার সুড়ঙ্গ' নামে পরিচিত হয়ে আসছে।

সুড়ঙ্গের গঠন
গুহাটির প্রবেশমুখ ত্রিভুজাকৃতির এবং মাটি থেকে ২৫ ফুট উঁচু। এখন পর্যন্ত মানুষ গুহাটির আনুমানিক ৩৫০ ফুট যেতে সক্ষম হয়েছে এর শেষ কোথায় তা এখনো অস্পষ্ট। প্রবেশমুখ থেকে প্রায় ৭০ ফুট পর্যন্ত হেঁটে যাওয়া যায়, এর পর হামাগুড়ি দিতে হয়।  ৬০ ফুট দূরত্বে দেখা মিলে ২৫ ফুট লম্বা ও ২৫ ফুট প্রস্থের একটি বৈঠকখানা। বৈঠকখানার চারকোনে চারটি সুড়ঙ্গপথ রয়েছে। দুটি পথ ওপরের দিকে, অন্য দুটি পথ গেছে নিচের দিকে। মাটি জমে পথগুলো প্রায় ভরাট হয়ে গেছে। সুড়ঙ্গের দেয়ালে দেখা মিলবে আঁকাআঁকির ছবি। গুহার ভেতরে অসংখ্য বাদুড়, কীটপতঙ্গে ভরপুর, থাকতে পারে বিষধর সাপও।

আরও দেখুন
কক্সবাজার জেলা
রামু উপজেলা
কাউয়ারখোপ ইউনিয়ন
কুদুম গুহা
টেকনাফ বন্যপ্রাণ অভয়ারণ্য
নাফ নদী

তথ্যসূত্র
রামু উপজেলা
কাউয়ারখোপ
রাগিনী সোনকার

রাগিনী সোনকার (জন্ম: ১১ ডিসেম্বর ১৯৯০) একজন ভারতীয় চিকিৎসক এবং রাজনীতিবিদ যিনি উত্তরপ্রদেশের ১৮তম আইনসভার সদস্য হিসেবে মছলিশহর থেকে সমাজবাদী পার্টির প্রতিনিধিত্ব করছেন। তিনি রাজনীতিবিদ কৈলাস নাথ সোনকারের কন্যা।

ব্যক্তিগত জীবন 
সোনকার ১১ ডিসেম্বর ১৯৯০ সালে উত্তরপ্রদেশের বারাণসীতে রাজনীতিবিদ কৈলাশ নাথ সোনকারের ঘরে জন্মগ্রহণ করেন। তিনি কলকাতার আরজি কর মেডিকেল কলেজ ও হাসপাতাল থেকে এমবিবিএস ডিগ্রি অর্জন করেন। সেখানে তিনি কিছুদিন কাজ করেন এবং তারপর নয়াদিল্লির অল ইন্ডিয়া ইনস্টিটিউট অফ মেডিকেল সায়েন্সেস থেকে চক্ষুবিদ্যায় বিশেষজ্ঞতা সহ ডক্টর অফ মেডিসিন ডিগ্রি অর্জন করেন। সোনকার ৪ ফেব্রুয়ারী ২০২০ তারিখে একজন চিকিৎসক সম্বিত মালিককে বিয়ে করেন।

রাজনৈতিক জীবন 
২০২২ সালের উত্তরপ্রদেশ বিধানসভা নির্বাচনে সোনকার মছলিশহর আসন থেকে সমাজবাদী পার্টির প্রার্থী হিসেবে প্রতিনিধিত্ব করে। তিনি ভারতীয় জনতা পার্টির মেহিলাল গৌতমকে ৮,৪৮৪ ভোটের ব্যবধানে পরাজিত করেন, এবং নিজের দলের সদস্য জগদীশ সোনকারের স্থলাভিষিক্ত হন।

তথ্যসূত্র 

২১শ শতাব্দীর ভারতীয় নারী রাজনীতিবিদ
উত্তরপ্রদেশ বিধানসভার নারী সদস্য
দিল্লির চিকিৎসক
কলকাতার চিকিৎসক
বারাণসীর রাজনীতিবিদ
উত্তরপ্রদেশ বিধানসভার সদস্য ২০২২-২০২৭
উত্তরপ্রদেশের সমাজবাদী পার্টির রাজনীতিবিদ
অখিল ভারতীয় আয়ুর্বিজ্ঞান সংস্থান, নয়া দিল্লির প্রাক্তন শিক্ষার্থী
জীবিত ব্যক্তি
১৯৯০-এ জন্ম
জৌনপুর জেলার ব্যক্তি
অশ্বিনী ইয়ার্দি

অশ্বিনী ইয়ার্দি বলিউড চলচ্চিত্রের একজন প্রযোজক, তিনি ওএমজি - ওহ মাই গড!, ৭২ মাইলস, ভাজি ইন প্রবলেম, ফুগলি এবং সিং ইজ ব্লিং -এর মতো চলচ্চিত্রের প্রযোজনা করেছেন।

টেলিভিশনে ২০ বছরের দীর্ঘ কর্মজীবনের পর, অশ্বিনী ইয়ার্দি ২০১১ সালের ডিসেম্বরে অভিনেতা অক্ষয় কুমারের সাথে গ্রেজিং গোট পিকচার্স প্রোডাকশন হাউস গঠন করেন। তিনি জি টিভিতে সাত ফেরে, সৈলাব, কসম সে, সরকার, তিন বহুরানিয়াঁ, বনু ম্যায় তেরি দুলহন, ঘর কি লক্ষ্মী বেটিয়াঁ, বনেগি আপনি বাত -এর মতো ধারাবাহিক প্রযোজনা করেছিলেন। কালার্সে যোগদানের আগে তিনি গানের রিয়েলিটি শো সা রে গা মা পা চ্যালেঞ্জ এবং লিল' চ্যাম্পস-এর ধারণাও তৈরি করেছিলেন। কালার্সে, তিনি উত্তরণ, বালিকা বধূ, বিগ বস, খতরোঁ কে খিলাড়ি, বীর শিবাজি, লাডোর মতো অনুষ্ঠান নিয়ে আসেন এবং নতুন চ্যানেল জুমিংকে ১ নম্বর স্থানে নিয়ে যান।

তিনি মুম্বাইয়ের এক্সআইসি থেকে মনোবিজ্ঞান, বিজ্ঞাপন এবং বিপণনে বিএ ডিগ্রি অর্জন করেছেন।

চলচ্চিত্র তালিকা

চলচ্চিত্র

টেলিভিশন

ওয়েব সিরিজ 

 জামাই ২.০ (২০১৯)

তথ্যসূত্র

বহিঃসংযোগ 

 

মহারাষ্ট্রের নারী ব্যবসায়ী
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী ব্যবসায়ী
ভারতীয় নারী চলচ্চিত্র প্রযোজক
জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
মুম্বইয়ের চলচ্চিত্র প্রযোজক
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
জীবিত ব্যক্তি
মাদাগাস্কারে ইসলাম

মাদাগাস্কারে ইসলাম একটি সংখ্যালঘু ধর্ম। এখানকার বেশিরভাগ মালাগাসি মানুষ খ্রিস্টধর্ম মেনে চলে।  মাদাগাস্কারের সংবিধান ধর্মনিরপেক্ষ হওয়ায় মুসলিমরা এখানে স্বাধীনভাবে ধর্ম প্রচার করতে এবং উপাসনালয় তৈরি করতে পারে।

বর্তমানে মাদাগাস্কারে  ইসলাম শতাব্দীর পর শতাব্দী ধরে সুপ্রতিষ্ঠিত। বর্তমানে মুসলিমরা মোট জনসংখ্যার ২ থেকে ৫ শতাংশ।  মাদাগাস্কারের অধিকাংশ মুসলমান সুন্নি ইসলামের শাফি মাজহাব অনুসরণ করে।  তাদের মধ্যে উল্লেখযোগ্য শিয়া সম্প্রদায়ও রয়েছে।[ তথ্যসূত্র প্রয়োজন ]

জনসংখ্যা 
২০২১ সালের হিসাব অনুযা মুসলিমরা জনসংখ্যার প্রায় ২ থেকে ৭ শতাংশ।  ২০১১ সালে পণ্ডিত সিগভার্ড ফন সিকার্ড অনুমান করেছিলেন যে ৫ থেকে ৭ শতাংশ মানুষ মুসলিম। তবে এলাকার সামাজিক গতিশীলতার কারণে এ সংখ্যা আরও বেশি হতে পারে।  মাদাগাস্কারের বেশিরভাগ মুসলিম দেশটির উত্তর-পশ্চিমাঞ্চলে বাস করে।  মাদাগাস্কারের দক্ষিণ-পূর্ব উপকূলেও কিছু মুসলিম বাস করে।  মাদাগাস্কারের বেশিরভাগ মুসলিমই স্থানীয় মালাগাসি জাতি থেকে এসেছে।  এছাড়া দক্ষিণ এশীয় (যেমন ভারতীয় ও পাকিস্তানি), কমোরিয়ান এবং অন্যান্য আফ্রিকান মুসলিমও রয়েছে।

রূপান্তর 
মাদাগাস্কারে মালাগাসি সম্প্রদায়ের মানুষদের ইসলাম গ্রহণের সংখ্যা দিনদিন বাড়ছে।  ধারণা করা হয়, প্রতি বছর কয়েক লাখ মালাগাসি ইসলাম ধর্ম গ্রহণ করে।

ইতিহাস

আরবদের বসতি স্থাপন 
দশম এবং একাদশ শতাব্দীর শুরুতে, আরব নাবিকরা তাদের নৌকায় করে আফ্রিকার পূর্ব উপকূলে অভিযান চালাত এবং মাদাগাস্কারের পশ্চিম উপকূলে বসতি ও বাণিজ্য কেন্দ্র স্থাপন করত।  মুসলিম ভূগোলবিদ আল-ইদ্রিসি তার রচনায় মাদাগাস্কারের বিস্তারিত বর্ণনা দিয়েছেন।  প্রথম দিকের উল্লেখযোগ্য বসতিস্থাপনকারীদের মধ্যে ছিল জাফিরামিনিয়া । তারা আন্তেমোরো, আন্তানোসি এবং পূর্ব উপকূলের অন্যান্য জাতিগোষ্ঠীর পূর্বপুরুষ ছিল। তারা দ্বীপের উত্তর-পশ্চিম অংশ (মাজুঙ্গা এলাকা) এ বসবাস স্থাপন করে। তারা প্রথম প্রকৃতপক্ষে এ দ্বীপে ইসলাম নিয়ে আসেন।

আরব মুসলিম অভিবাসীর সংখ্যা ইন্দোনেশিয়ান ও বান্টুদের তুলনায় কম ছিল। কিন্তু তাদের প্রভাব অনেক ছিল। মালাগাসি ভাষায় ঋতু, মাস, দিন এবং মুদ্রার নাম ইসলাম থেকে এসেছে। খৎনা, শস্যের সাম্প্রদায়িক ভাণ্ডার এবং বিভিন্ন অভিবাদনের রীতিও ইসলামী। আরব জাদুকররা(ওম্বিয়াসি ) মালাগাসি উপজাতীয় রাজ্যের দরবারে প্রভাবশালী হয়ে ওঠে। সোরাবে হলো আরবি অক্ষরভিত্তিক একটি লিপি। এটি মালাগাসি ভাষা ও বিশেষ করে আন্তেমোরো উপভাষা লেখার জন্য ব্যবহৃত হয়। আরবরাই প্রথম মালাগাসিদের উৎপত্তি সঠিকভাবে বের করে বলেছিল  এই দ্বীপে ইন্দোনেশিয়ানরা বসতি স্থাপন করেছিল।

উপনিবেশ এবং স্বাধীনতা 

১৯৬০ সালে ফ্রান্স থেকে স্বাধীনতার পর মাদাগাস্কার সোভিয়েত ইউনিয়নের সাথে ঘনিষ্ঠ সম্পর্ক গড়ে তোলে। তারা ধর্মনিরপেক্ষতায় কঠোর ছিল। ফলে মাদাগাস্কারে ইসলামসহ সব ধর্মের বিকাশে বাধা তৈরি হয়। কিন্তু ১৯৮০-এর দশকে মাদাগাস্কার সোভিয়েত ইউনিয়ন থেকে দূরে সরে ফ্রান্সের দিকে ঝুঁকে। আধুনিক সময়ে ইসলামের চর্চা আবার জোরদার হয়েছে।

সমস্যা 
২০১৭ সালে জাতীয়তা আইন পাসের পরও দেশে জন্ম নেওয়া মুসলিমরা জানিয়েছে যে, বংশপরম্পরায় এখানে বসবাস করলেও তারা মালাগাসি জাতীয়তা পাচ্ছে না। 

কিছু মালাগাসি মুসলিম বলেছে, তাদের নাম মালাগাসি মনে না হওয়ায় সরকারি অফিসে কাগজপত্র পেতে সমস্যা হয়। কেউ কেউ জাতীয় পরিচয়পত্র থাকা সত্ত্বেও বিদেশি হিসেবে উপহাস ও হয়রানির শিকার হয়েছে।

তথ্যসূত্র 

দেশ অনুযায়ী ইসলাম
মাদাগাস্কারে ইসলাম
বাগ সাঙ্গান-ই সোফলা

বাগ সাঙ্গান-ই সোফলা (   , বাঘ সংঘান-ই সোফলা নামেও রোমানাইজ করা হয়েছে ; তাছাড়া এটি বাঘ-ই সাঙ্গান-ই পাইন এবং বাঘ-ই সাঙ্গান নামেও পরিচিত )। এটি ইরানের রাজাভি খোরাসান প্রদেশের তোরবাত-ই জাম কাউন্টির মধ্য জেলায় মিয়ান জাম গ্রামীণ জেলার একটি গ্রাম। ২০০৬ সালের আদমশুমারি অনুযায়ী এই আঞ্চলের জনসংখ্যা ছিল ১৩৬ জন, যার মধ্যে ৩৬টি পরিবার ছিল।

আরো দেখুন 

 খোরাসান

তথ্যসূত্র 
 
 

ইরানের প্রদেশ